Potrivit anunțului postat pe site-ul Inspectoratului Școlar Județean Satu Mare și semnat de Mariana Geta Sălăgean, inspector școlar general adjunct și președintă a Comisiei Județene de Admitere, în județ, elevii romi au rezervate 120 de locuri la liceu, iar elevii cu CES – 97.
Conform ordinului care reglementează admiterea la liceu 2024, inspectoratele școlare județene alocă pentru elevii romi și pentru cei cu CES (cerințe educaționale speciale) locuri distincte în unitățile de învățământ de masă, peste numărul de locuri repartizat respectivelor unități de învățământ, în limita a 1-2 locuri suplimentare la clasă.
Este vorba despre Ordinul nr. 6.154 din 31 august 2023, privind organizarea și desfășurarea admiterii în învățământul liceal pentru anul școlar 2024-2025. Art. 2 – „(11) Pentru admiterea în învățământul liceal de stat pentru anul școlar 2024-2025, inspectoratele școlare județene/ Inspectoratul Școlar al Municipiului București alocă, peste numărul de locuri repartizat unităților de învățământ, 1-2 locuri speciale suplimentare la clasă pentru elevii romi, respectiv 1-2 locuri suplimentare la clasă, distincte în unitățile de învățământ de masă, pentru integrarea individuală a elevilor cu cerințe educaționale speciale (CES) proveniți din învățământul de masă și din învățământul special, care susțin evaluarea națională pentru absolvenții clasei a VIII-a, cu respectarea prevederilor legale privind constituirea formațiunilor de elevi.
Locurile distincte, distribuite în mod egal între unitățile de învățământ
Locurile distincte alocate pentru elevii romi, respectiv pentru elevii cu CES vor fi distribuite în mod egal între unitățile de învățământ liceal, stabilite de către inspectoratele școlare județene/Inspectoratul Școlar al Municipiului București, astfel încât un număr cât mai mare de unități de învățământ liceal să poată asigura dreptul la educație al acestor elevi, pe toată raza județului/municipiului București, în vederea respectării principiului egalității de șanse.
Informațiile referitoare la locurile distinct alocate în unitățile de învățământ de masă pentru candidații care optează pentru admiterea pe locurile speciale pentru elevii romi, respectiv pentru candidații cu CES: condițiile de înscriere, documente necesare și instituții care le eliberează, data-limită de eliberare a documentelor și data-limită de înscriere, liceele la care sunt alocate locurile respective etc. sunt cuprinse în broșura de admitere.”
CITEȘTE ȘI: